Document ID: /fineweb-2-swissfilter-quality_10-filterrobots/filtered/02689.jsonl.gz/9

Proiecția filmului "Napoleon III et la jeune Roumanie" în Zürich
Proiecția filmului "Napoleon III et la jeune Roumanie" în Zürich
Asociaţia studenţilor din Zürich în colaborare cu Ambasada României în Elveţia şi Universitatea din Zürich organizează vineri, 19 martie 2010, ora 18:30, în clădirea principală a Universităţii (sala de la parter E-18), o seară de film românesc în cadrul căreia va fi prezentat filmul documentar "Napoleon III et la jeune Roumanie", realizat de Editura VIDEO, în regia lui Cristian Amza.
Filmul surprinde rolul jucat de împăratul Napoleon al III-lea în realizarea Unirii Principatelor Române din 1859, sub domnia lui Alexandru Ioan Cuza, şi sprijinul pe care împăratul francez l-a acordat lui Carol I pentru a accede la tronul României, în 1866.
Intrarea la manifestare este liberă, confirmarea prealabilă a participării nefiind necesară. Informații suplimentare pe platforma de limbă română a Universității din Zürich.